【露露通】尾場係羅廐天下
2024年04月06日 22:00
東網電視
更多新聞短片
上期曾經提到出外遠征係一件唔容易嘅事,出發前要諗吓返港後部署等,馬匹抵達當地後又是否適應水土、環境,而且經過硬仗後,返到香港後狀態回復到幾多,種種因素都影響隻馬往後服役生涯,幕後要實行起來自然難度高。香港主要依靠從外地輸入馬匹,要買到一匹好馬除咗預算足夠之外,運氣同樣佔重要一環,好彩嘅可以用相宜價錢買到佳駟。既然本身手執好馬,亦需要巧妙嘅運籌帷幄,令競賽馬能達到更高成就。
第10場三班2000米,羅廐三路興兵,「難以置信」喺打吡嘅表現固然不能忽視,不過廐侶「明亮天下」上仗田草一哩追勢悅目,經上仗後都試多課閘,該仗仍展開強勁衝刺,今仗大幅增程至2000米抽埋3檔相信早段唔會留太後,跑順步韻可繼續交出水準。